Kramer het vandeesweek op sy Facebook-profiel die storie agter die storie van die skoene gedeel, en dit strek terug tot in 1974.
As hy op ’n dag nie dié skoene aantrek nie, word hy summier voorgekeer en gevra waar dié bloedrooi kenmerk van hom van die afgelope 33 jaar is.
Dan vertel hy hoe hy in 1974 na Worcester, sy geboortedorp, teruggekeer het nadat hy ’n graad aan die Universiteit van Leeds in Brittanje verwerf het.
Die twee het vriende geword en ’n paar jaar later – in die vroeë 80’s – het Kramer ’n konsert in Oudtshoorn gehou waar Boet en sy vrou, Sarah, teen daardie tyd gewoon het.
“Boet het ’n paar rooi velskoene met motorbande vir skoensole in ’n plaaslike winkel gevind en dit as ’n geskenk vir my gekoop.
’n Naamgenoot skryf dat mense gereeld vir hom vra waar sy rooi velskoene is wanneer hulle hoor sy naam is ook David Kramer.